stanford-oval/wikipedia huggingface dataset:
עונת 1981/1982 בליגת המשנה ההולנדית
מבנה

על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, וחנינגן ואקסלסיור רוטרדם. ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.
החל מעונה זו מספר העולות לליגת העל ההולנדית גדל ל-3.
הליגה צומצמה מ-19 ל-18 קבוצות עקב התפרקותה של פ.צ. פלארדנינגן.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | הלמונד ספורט  | 34 | 17 | 14 | 3 | 53 | 30 | 23 | 48 | העפלה לליגת העל |
| 2. | פורטונה סיטארד  | 34 | 21 | 5 | 8 | 62 | 35 | 27 | 47 | העפלה לליגת העל |
| 3. | אקסלסיור רוטרדם  | 34 | 18 | 8 | 8 | 74 | 44 | 30 | 44 | העפלה לפלייאוף הדירוג |
| 4. | טלסטאר ספורטקלאב  | 34 | 16 | 12 | 6 | 44 | 31 | 13 | 44 | העפלה לפלייאוף הדירוג |
| 5. | דן בוס  | 34 | 17 | 7 | 10 | 62 | 41 | 21 | 41 |  |
| 6. | הירנפיין  | 34 | 17 | 7 | 10 | 61 | 43 | 18 | 41 | העפלה לפלייאוף הדירוג |
| 7. | פנלו  | 34 | 15 | 11 | 8 | 64 | 47 | 17 | 41 | העפלה לפלייאוף הדירוג |
| 8. | ויטסה ארנהם  | 34 | 12 | 12 | 10 | 52 | 45 | 7 | 36 |  |
| 9. | סחידאם  | 34 | 12 | 9 | 13 | 44 | 40 | 4 | 33 |  |
| 10. | פיינדאם  | 34 | 10 | 10 | 14 | 46 | 54 | 8- | 30 |  |
| 11. | קמבור  | 34 | 8 | 13 | 13 | 23 | 38 | 15- | 29 |  |
| 12. | פולנדם  | 34 | 9 | 10 | 15 | 42 | 49 | 7- | 28 |  |
| 13. | פ.צ. אמסטרדם  | 34 | 10 | 8 | 16 | 37 | 54 | 17- | 28 | פשטה את הרגל בסיום העונה והתפרקה |
| 14. | מועדון הכדורגל איינדהובן  | 34 | 10 | 7 | 17 | 41 | 64 | 23- | 27 |  |
| 15. | DS79  | 34 | 7 | 12 | 15 | 51 | 66 | 15- | 26 |  |
| 16. | הראקלס אלמלו  | 34 | 9 | 8 | 17 | 48 | 68 | 20- | 26 |  |
| 17. | וחנינגן  | 34 | 4 | 14 | 16 | 33 | 52 | 19- | 22 |  |
| 18. | אמרספורט  | 34 | 6 | 9 | 19 | 36 | 72 | 36- | 21 |  |
טבלת הליגה > פלייאוף הדירוג

הליגה חולקה ל-4 סבבי דירוג, סבב 1 בן 9 מש', סבב 2 בן 8 מש' סבב 3 בן 9 מש' וסבב 4 בן 8 משחקים כ-34 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | אקסלסיור רוטרדם  | 6 | 3 | 2 | 1 | 9 | 6 | 3 | 8 | העפלה לליגת העל |
| 2. | הירנפיין  | 6 | 4 | 0 | 2 | 5 | 6 | 1- | 8 |  |
| 3. | פנלו  | 6 | 2 | 1 | 3 | 10 | 9 | 1 | 5 |  |
| 4. | טלסטאר ספורטקלאב  | 6 | 1 | 1 | 4 | 6 | 9 | 3- | 3 |  |
| עונות בליגת המשנה ההולנדית |
| --- | --- | --- |
| ליגת המשנה ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
עדיין כאן

| --- | --- |

 סינגל בביצוע שושנה דמארי
 מתוך האלבום אור
 יצא לאור:  מרץ 1988
 תאריך הקלטה:  1988
 סוגה:  פופ
 שפה:  עברית
 אורך:  3:23
 חברת תקליטים:  הד ארצי
 כתיבה:  אהוד מנור
 לחן:  בעז שרעבי
 הפקה:  מתי כספי
"עדיין כאן" הוא שיר שהוקלט על ידי הזמרת הישראלית שושנה דמארי, מתוך אלבום האולפן העשירי שלה, אור (1988). הוא יצא לאור במרץ 1988, בהוצאת חברת התקליטים הד ארצי, כסינגל מתוך האלבום. את השיר כתב אהוד מנור ללחן של בעז שרעבי. בשנת 2010 נעשה לו רמיקס מחודש על ידי הדי ג'יי עופר ניסים.
השיר הגיע למקום השביעי במצעד העברי השבועי של רשת ג'.
רקע וכתיבה

השיר נכתב על ידי אהוד מנור, הולחן על ידי בעז שרעבי והופק על ידי מתי כספי. בשנת 1988 זכתה שושנה דמארי בפרס ישראל בתחום הזמר העברי, ולכבוד המעמד הזה נכתב עליה השיר "עגילי דמאר" (ברק/קלינגר), אשר בוצע באותו הערב על ידי ירדנה ארזי. בעקבות הזכייה בפרס הקליטה דמארי באותה שנה אלבום חדש, בשם אור בעיבודו של מתי כספי. האלבום הצליח מאוד ושיר הנושא, "אור" שכתבה נעמי שמר הפך לריקוד עם פופולרי. שיר זה הפך לשיר הסיום הקבוע בטקס פתיחת פסטיבל מחול כרמיאל, שבו השתתפה מדי שנה. שיר נוסף מהאלבום, "עדיין כאן", נכתב על ידי אהוד מנור לזכר בעלה של דמארי, שלמה בשמי, שנפטר ב-28 במאי 1986.
גרסאות ורמיקסים אחרים

ל"עדיין כאן" יצא רמיקס רשמי. את הרמיקס יצר הדי ג'יי הישראלי עופר ניסים כחלק מאלבומו Pride All Over 2010‏ (2010).
מיקומי שיא

|   ‏‏‏  מצעדים ודירוגים (1988)> מדינה |   ‏‏‏  מצעדים ודירוגים (1988)> מצעד |   ‏‏‏  מצעדים ודירוגים (1988)> מיקום שיא |   ‏‏‏  מצעדים ודירוגים (1988)>  |
| --- | --- | --- | --- |
|  ישראל | המצעד העברי השבועי של רשת ג' | 7 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ישראל | מרץ 1988 | תקליט 12 אינץ' | הד ארצי |  |
ערוץ

ערך זה עוסק בצורת נוף שיוצרת זרימת מים. אם התכוונתם למשמעות אחרת, ראו .
איור הממחיש את סדרי הגודל השונים של ערוצי הנחל.
עָרוּץ נַחַל (או עָרוּץ בסתמיות) הוא צורת נוף גאוגרפית הנוצרת על ידי זרימה של מים על פני השטח, בדרך כלל על גבעה. הערוץ משמש אפיק לנחל או לנהר. בנוסף, המושג ערוץ משמש גם לכינוי מסלול עמוק של מים, אם טבעי, או אם מעשה ידי האדם שנוצר דרך שונית אלמוגים, שרטון, מפרץ או כל מאגר מים רדודים אחר.
היווצרות ערוצים או סחיפת ערוצים הוא שם התהליך בו נוצרים ערוצים. ערוצים נוטים להיווצר על גבעות חסרות צמחייה, בשל כריתת יערות, רעיית יתר או מסיבות אחרות. המים הזורמים, בדרך כלל עקב סופות גשמים קצרות ואינטנסיביות, סוחפים את הקרקע המפוררת בקלות. ערוצים מפחיתים את תוצרת האדמה החקלאית, שבה הם חורצים בקעים ושברים. בעקבות זאת, מושקעים מאמצים רבים בחקר הערוצים במרחב הגאומורפולוגיה, במניעת סחיפת ערוצים ובשיקום סביבתם.
סדרי גודל

ערוצי נחל ניתנים לחלוקה לסדרי גודל שונים לפי שיטת שטראלר-הורטון. הערוצים הקטנים ביותר נקראים ערוצי נחל ראשוניים, והם בעצם הנקודה בה מתחילה זרימת המים, ובה בעצם נוצר ערוץ הנחל. כאשר מספר ערוצי נחל ראשוניים נפגשים ומתלכדים, הערוץ הופך להיות ערוץ נחל שניוני. כאשר מספר ערוצי נחל שניוניים מתלכדים, הם יוצרים ערוץ נחל שלישוני וכך הלאה. לפי שיטה זו ערוצי הנחלים בעולם מוגדרים מסדר ראשון עד לסדר שנים עשר (במורד נהר האמזונאס). כ-80% מהערוצים בעולם הם ראשוניים ושניוניים.
ראו גם

ואדי
גיא
אפיק (גאוגרפיה)
קניון (גאולוגיה)
נחל
ערוצון
עיט מלאי שחור

| עיט מלאי שחור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עיטים
סוג:: עיט מלאי שחור
מין:: עיט מלאי שחור
שם מדעי
 Ictinaetus malaiensis ‏טמינק, 1822

עיט מלאי שחור (שם מדעי: Ictinaetus malaiensis) הוא מין של עיט ממשפחת הנציים החי בדרום-מזרח אסיה והודו והוא המין היחידי בסוגו.
עיט זה בעל כסות נוצות שחורות והוא מזכיר במראהו את העיט השחור מאפריקה, ששייך לסוג עיט. העיט המלאי חי בעיקר סביב למורדות הרי ההימלאיה והיערות סביבם. הם מעדיפים סביבה של יערות סבוכים.
אורכו של העיט 70–80 ס"מ, משקלו 1–1.6 ק"ג ואורך מוטת הכנפיים 164–178 ס"מ. העיט בעל פנים צהובות, מקור מוטה ומעוקל וטפרים צהובים ארוכים. הזנב ארוך ומעט מנומר בלבן.
העיט ניזון מיונקים קטנים שונים, עופות וביצים. הוא דואה מעל היער וכשהוא מבחין בטרף הוא מאבד גובה בהדרגה ואז עט על הטרף מאחורה והורג אותו עם טפריו העצומות. הוא יכול להרוג סנאי רטופה הודי (Ratufa indica) וגורים של קופי מקוק. טפרי העיט מותאמות במיוחד בשביל לתפוס ביצים מתוך קינם ולאחוז בהם בחוזקה.
זוג העיטים המונוגמיים, מקנן על עץ ובונה קן בגובה 3–4 מ' ובתוכו הנקבה מטילה 2 ביצים.
הערות שוליים

↑  עיט מלאי שחור באתר הרשימה האדומה של IUCN
עיט שחור דואה בקרנאטקה שבהודו
עיט נחשים אסייתי

| עיט נחשים אסייתי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עיטי-נחשים
סוג:: עיט נחשים אסייתי
שם מדעי
 Spilornis ‏גריי, 1840

עיט נחשים אסייתי (שם מדעי: Spilornis) הוא סוג של דורס יום ממשפחת הנציים החי בדרום-מזרח אסיה. הוא אינו קרוב לעיטים האמיתיים אלא דווקא לחיוויאי הניזון בעיקר מנחשים.
לדורסים אלה פנים צהובות ונקיות מנוצות, מקור גדול וחד, ציצה מאחורי ראשם ורגליים ארוכות עם טפרים חדים. מינים שונים יכולים להיות צבעוניים יותר מאחרים. הכנפיים ארוכות ומותאמות לתעופה בין ענפים ועלים ביער.
עיט הנחשים עף ביער ומחפש נחשים למאכל. הוא תופס אותם במהירות בטפרים והורג אותם עם מקורו. לאחר מכן הוא עף למקום מבודד לאכול את הטרף. בנוסף הם יטרפו יונים קטנים, עופות שונים, לטאות וחסרי חוליות גדולים.
מינים

עיט נחשים מצויץ (Spilornis cheela)
Spilornis elgini
עיט נחשים פיליפיני (Spilornis holospilus)
Spilornis kinabaluensis
Spilornis klossi
Spilornis rufipectus
פאינה

| --- | --- |

 
 מאכלים
 סוג:  חביתית 
 מוצא:  איטליה, צרפת 
 מרכיבים עיקריים:  גרגרי חומוס, שמן זית, קמח חומוס, מים 
 
משולשי פאיינה
פיצה על פאיינה
פָֿאִינָה (בספרדית: Fainá) הוא מאפה פריך ודק מהמטבח הארגנטינאי, עשוי מקמח חומוס המעורב עם מים ושמן זית, נאפה כעיגול ונאכל לרוב על גבי פיצה. כמו פיצה, גם אותו נהוג לחתוך למשולשים.
מקור הפאינה במטבח האיטלקי (מאזור ליגוריה, נאכל גם בסרדיניה ובאלסנדריה). שמו האיטלקי המקורי של המאכל הוא פָֿרִינָטָה (farinata), כלומר "קמחית"; באזור ג'נובה השם הזה מבוטא fainâ ומכאן מקור השם בספרדית הארגנטינאית. השפעת המטבח האיטלקי על הארגנטינאי ניכרת, בשל מוצאם האיטלקי של רבים מהארגנטינאים. המאכל קיים גם באזור ניס בצרפת, שם הוא נקרא "סוקה" (socca). בגיברלטר, שרבים מתושביה מקורם בג'נובה, המאפה נקרא "קלנטיטה" כשהוא אפוי ו"פניסה" כשהוא מטוגן.
עונת 1981/1982 בגביע אירופה לאלופות בכדורסל

עונת 1981/1982 בגביע אירופה לאלופות בכדורסל הייתה העונה ה-25 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-8 באוקטובר 1981 ותחרות הסתיימה ב-25 במרץ 1982. בתחרות השתתפו 24 קבוצות. 
בתחילת התחרות התקיימו משחקים ב-6 בתים מוקדמים בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-25 במרץ בקלן התקיים משחק הגמר.
התחרות הסתיימה בניצחון של סקויב קאנטו, בפעם הראשונה בתולדות המועדון.
מהלך התחרות

בשלבים המוקדמים נקבעו 6 עולות לבית הגמר.
מהלך התחרות > בית הגמר

|  | קבוצה | משחקים | נקודות | ניצחונות | הפסדים | סלי זכות | סלי חובה |
| --- | --- | --- | --- | --- | --- | --- | --- |
| 1. | ישראל מכבי תל אביב | 10 | 19 | 9 | 1 | 953 | 907 |
| 2. | איטליה סקויב קאנטו | 10 | 17 | 7 | 3 | 939 | 816 |
| 3. | יוגוסלביה פרטיזן | 10 | 16 | 6 | 4 | 954 | 910 |
| 4. | ספרד ברצלונה | 10 | 15 | 5 | 5 | 968 | 931 |
| 5. | הולנד נשואה אי.בי.בי.סי. | 10 | 12 | 2 | 8 | 854 | 957 |
| 6. | יוון פנאתינייקוס | 10 | 11 | 1 | 9 | 831 | 978 |
מהלך התחרות > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 26 במרץ 1981 | איטליה סקויב קאנטו | 80:86 | ישראל מכבי תל אביב | ספורט האלה, קלן צופים: 8,000 שיפוט: איוואן מאיניני (צרפת),  פדרו קבררה (ספרד) |
| 26 במרץ 1981 |  |  | מיקי ברקוביץ' (16)   אולסי פרי (15)   ארל ויליאמס (15)   מוטי ארואסטי (4)  לו סילבר (16)   ג'ק צימרמן (14) | ספורט האלה, קלן צופים: 8,000 שיפוט: איוואן מאיניני (צרפת),  פדרו קבררה (ספרד) |
ישראל בתחרות

מכבי תל אביב זכתה במקום הראשון בבית המוקדם א' והעפילה לבית הגמר. את בית הגמר היא סיימה במקום הראשון. במשחק הגמר היא הפסידה לסקויב קאנטו.
פאבל פדוטוב

| --- | --- |

 לידה:  22 ביוני 1815 (יוליאני) מוסקבה, האימפריה הרוסית 
 פטירה:  14 בנובמבר 1852 (יוליאני) (בגיל 37) סנקט פטרבורג, האימפריה הרוסית 
 מקום קבורה:  בית עלמין סמולנסקי 
 מקום לימודים:  The First Moscow Cadet Corps 
 תחום יצירה:  ציור 
 זרם באמנות:  ריאליזם 
 יצירות ידועות:  Major's marriage proposal 
 
פאבל אנדרייביץ' פדוטוב (ברוסית: Павел Андреевич Федотов;‏ 22 ביוני 1815 (יוליאני) – 14 בנובמבר 1852 (יוליאני)) היה צייר חובב רוסי, שנודע בסגנונו המדויק, מרובה הפרטים, והביקורתי. ציוריו דומים באופיים לציוריו של ויליאם הוגארת' ופדוטוב נקרא לעיתים "הוגרת' הרוסי".
פדוטוב נפטר בהיותו בן 37, בעת שהיה מאושפז בבית חולים לחולי נפש.
קורות חיים

פדוטוב נולד במוסקבה, והיה בנו של קצין צבא בדימוס. פדוטוב למד בבית הספר הצבאי במוסקבה, עם סיום לימודיו החל לשרת בגדוד פינלנד של המשמר הקיסרי שהיה מוצב בסנקט פטרבורג. הוא התעניין באמנויות, למד לנגן בחליל ולמד לצייר בבית ספר לאמנות בשעות הערב. בשנת 1844 החליט לעזוב את הצבא והתמקד בציור. ציוריו המוקדמים היו בצבעי עפרון וצבעי מים ובשנת 1846 החל לצייר בצבעי שמן.
ציוריו של פדוטוב זכו להצלחה והוצגו בתערוכות בסנקט פטרבורג בין השנים 1849–1850, אולם במהרה ציוריו הביקורתיים בהם הוא תקף את האצולה והאריסטוקרטיה, וקשריו עם קבוצת פטראשבסקי הביאו לירידת קרנו בקרב האצילים והממשל.
סגנונו

פדוטוב התמקד בציור דיוקנאות קטנים - בעיקר של חבריו ובני משפחותיהם - בעיקר בני משפחת זדנוביץ', משפחתו של חברו הטוב לגדוד של פדוטוב. הדיוקנאות צוירו בפשטות ותוך דיוק רב בפרטים. בכך מהווים הדיוקנאות כיום חלון לתקופה בה צייר וניתן ללמוד מהם על חיי התקופה בשל הפירוט הרב של הרהיטים, פרטי הלבוש והחפצים השונים המופיעים בהם.
דיוקנה של נטליה ז'דנוביץ המנגנת בהרפסיקורד משנת 1850 ידוע בהרמוניה הנשקפת ממנו, והשלווה הנראית בו.
ציורי השמן שלו מלאים ביקורתיות על החברה הרוסית באותה עת, וגובלים בקריקטוריזם.
גלריה

כלה בעייתית, 1842
אלמנה צעירה, 1851
ארוחת בוקר של אריסטוקרט
האציל הטרי (בוקר של בירוקרט)
אירוסי הקצין, 1848
דיוקנה של נטליה ז'דוביץ' המנגנת על הרפסיקורד
עדיו בחתומיו זכין לו

בחתימת העדים הם מזכים את הקניין לקונה
עדיו בחתומיו זכין לו (בתרגום מארמית: עדים זוכים על ידי חתימה) הוא כלל יסוד בהלכות השטר. הכלל קובע כי קניין המכירה במעשה קניין שיש עליו שטר, מתחיל בשעת כתיבת השטר על ידי העדים, גם אם ההלוואה עצמה טרם בוצעה. הכלל נתון במחלוקת בין אביי שקבע את הכלל, לבין רב אסי, מראשוני האמוראים, החלוק עליו. לפי חלק מהראשונים, אף האמורא שמואל (שההלכה נפסקת כמותו תמיד בכל פסקיו המשפטיים) סובר כאביי, אך רבים מהראשונים חלוקים על כך.
הכלל

על פי הכלל, כאשר עדים חותמים על השטר, בין אם מדובר בשטרי קניין ובין אם מדובר בשטרי ראייה, מעניקה עצם חתימת העדים תוקף לשטר, ומעניקה תוקף לפעולה המשפטית הנחזית על פני השטר - העברת בעלות בקניין או אחריות נכסים בשטרי ראייה, על אף שתפקידו של השטר אינו יצירת הפעולה המשפטית, אלא אך ראייה לעצם קיומה. בכך יוצר השטר עילה קניינית חדשה ועצמאית, ומהווה, כשלעצמו, עילה מספקת לדרישה קניינית מצד הזוכה על פי השטר, וגם אם למעשה הקניין היה בזמן מאוחר יותר, ניתן לסמוך על תאריך כתיבת השטר עצמו, מכיוון שחתימת השטר עצמה מחייבת ומהווה את כל הדינים המשפטיים היוצאים ממנו.
מקור הכלל

מהתורה, אין לכאורה כל סברא לומר שחתימת העדים תהווה מעשה קניין, ואכן גדולי הראשונים מסיקים כי מדובר בתקנת חכמים, שמטרתה לגרום לאמינות השטר, ולפתור בעיות שעלולות להגרם, במקרה שהתאריך שעל גבי השטר איננו התאריך המדויק בו אכן התבצע מעשה הקניין.
המהרש"א, מסייג את הדברים, ומסביר שדווקא לפי שיטת רבי אלעזר, הפוסק שעדי מסירה כרתי, כלומר התוקף המשפטי של השטר מתבצע דרך מעשה המסירה ועדיו, יש לומר שדין זה הוא תקנת חכמים, אבל לפי רבי מאיר הפוסק עדי חתימה כרתי - שתוקף השטר מתבצע על ידי החתימה ועדי החתימה, ואילו המסירה נחשבת רק לתנאי צדדי אין צורך לסייג את הדברים, שהרי מעיקר הדין יש לומר שמכיוון שעל ידי החתימה נעשה התוקף המשפטי של השטר, ניתן גם על ידו לבצע מעשה קניין. כך גם כותב רבי יהונתן אייבשיץ.
הריטב"א מחלק בפשטות בין שתי השיטות, ופוסק שהכלל קיים דווקא לפי רבי מאיר, אך לפי רבי אלעזר אין הכלל קיים כלל.
דינים הלכתיים

לפי שיטת הרמב"ן, אחת מהמחלוקות ההלכתיות היא בין אביי שסובר כי עדיו בחתומיו זכין לו לבין שיטת רב אסי, הוא לא רק בשטרי הלוואה, אלא גם בשטרות מכר ומתנה.
החילוק המעשי יהיה, בשני שטרות המקנים זכות באותה קרקע עצמה, אך יש ביניהם סתירה, ובעוד שבאחד מהם כתוב כי הקרקע מוקנית לפלוני, מקנה השטר השני את הקרקע לאלמוני, וחתימת השטרות על ידי בעלי הקרקע והעדים התרחשו באותו יום, (לפי התאריך המופיע עליהם), אך ייתכן שנמסרו בזה אחר זה, בשני ימים נפרדים. בתלמוד כתוב שלפי רבי מאיר הסובר שעדי חתימה כרתי, הפסק יהיה יחלוקו, שכן מכיוון שהחתימה היא העיקר, ואין ניכר מנוסח השטר ומהחתימה למי נקנה הקרקע, נמצא ששניהם קונים כאחד. אך לפי רבי אלעזר הסובר שעידי מסירה כרתי, הדבר ספק למי נמסר תחילה, ומספק יש לבית דין לבצע שודא דדייני - פסק מתוך השערה, בלית ברירה והוכחה אחרת.
בניגוד לדעת רוב הראשונים, סבור הרמב"ן, שסוגיא זו סבורה כשיטת אביי שעדיו בחתומיו זכין לו, נמצא שקניין השטר הוא לפי חתימת העדים שהיא על הכתוב בשטר, ומכיוון שמתוך השטר עצמו לא ניכר מי משניהם קנה את הקרקע, קונים שניהם את הקרקע כאחד בשקיעת החמה, לפי הזמן שניכר בבירור מתוך החתימה. אך לפי שיטת רב אסי, שאין חתימת העדים זו שעושה את הקניין, נמצא שאם אחד מהשטרות נמסר לאחד משני האנשים לפני חבירו, הרי זה שנמסר לו השטר בתחילה הוא קנה, שכן לפי שיטתו, אף על פי שעידי החתימה הם עיקר השטר, אין תוקף השטר נגמר עד שימסר ליד מי שאמור להמסר לו, ולכן הקניין נגמר בשעת המסירה.
לפי זה נמצא, שלפי רב אסי, אין חילוק הלכתי בנושא זה בין רבי מאיר ורבי אלעזר, ולפי שניהם השטר יחול בשעת המסירה, ואם כן הן לפי רבי מאיר והן לפי רבי אלעזר תהיה ההלכה שודא דדייני.
במשפט הישראלי

השטר במשפט הישראלי שונה מאוד מהשטר במשפט העברי. שטרי מכר, המהווים תיעוד להתחייבות קניינית בין שני צדדים ישירים, מהווים אכן ראייה בלבד לקיומה של עסקה במקרקעין, שאינה משתכללת לא עם חתימת ההסכם ולא עם מסירתו, וגם לא עם החתימה על שטרי המכר הנלווים להסכם ומסירתם, אלא, על פי סעיף 7 לחוק המקרקעין, רק ברישום העסקה בלשכת רישום המקרקעין.
עם זאת, מוסד משפטי בעל רעיון דומה לרעיון "עדיו בחתומיו זכין לו" הוא רעיון הסחירות בשטר החליפין. כשם שעם חתימת העדים על השטר נוצרת על פי "עדיו בחתומיו זכין לו" עילה משפטית חדשה, היא העילה השטרית, המנותקת מעצם המעשה הקנייני, היכול להיות מאוחר לחתימת השטר, כך גם החתימה על שטר החליפין במשפט הישראלי יוצרת עילה שטרית מנותקת מעסקת היסוד בגינה ניתן השטר. שטר חליפין במשפט הישראלי הוא מכשיר סחיר, היוצר עילה עצמאית הן בין הצדדים הישירים לשטר, והן בין צדדים להם סוחר. בין הצדדים הישירים יש הגבלה על הטענות הנוגעות לעסקת הבסיס שניתן להעלות, כך, למשל, לא ניתן לטעון "כישלון תמורה חלקי בלתי קצוב". שטר כזה, כשסוחר בנסיבות המתאימות לצד ג', מתנתק לחלוטין מעסקת הבסיס, ולא ניתן להעלות בפני אותו צד ג' טענות הנוגעות לעסקת הבסיס כגון "כישלון תמורה" כלשהו - חלקי או מלא.
לקריאה נוספת

חידושי רבי שמואל על מסכת בבא מציעא דף י"ב
הערות שוליים

↑  תוספות בתלמוד בבלי, מסכת כתובות, דף צ"ד, עמוד ב'.
↑  ראו למשל דברי הר"ן בגיטין.
↑  חידושי רבי שמואל על מסכת בבא מציעא דף י"ב בשם הקצות החושן.
↑  תוספות בתלמוד בבלי, מסכת בבא מציעא, דף כ', עמוד א' ד"ה שובר
↑  זכר יצחק חלק ב' סימן ל"ג, וחידושי רבי שמעון יהודה שקופ למסכת בבא מציעא סימן י"ב.
↑  אורים ותומים סימן ל"ט וס"ה.
↑  הריטב"א והשיטה מקובצת בכתובות צ"ד ע"ב.
↑  תלמוד בבלי, מסכת כתובות, דף צ"ד, עמוד א'.
↑  כל זה מתוך הר"ן בגיטין פ"ו.
עונת 1981/1982 בגביע אירופה למחזיקות גביע בכדורסל

| --- | --- |
 תאריך התחלה:  6 באוקטובר 1981
 תאריך סיום:  16 במרץ 1982
 מספר משתתפות:  23
 ערים מארחות:  משחק הגמר:אולם אנרי סימונה, בריסל
 זוכה:  יוגוסלביה ציבונה
 מספר משחקים:  60
 → 1980/19811982/1983 ←
 
עונת 1981/1982 בגביע אירופה למחזיקות גביע בכדורסל הייתה העונה ה-16 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-6 באוקטובר 1981 והתחרות הסתיימה ב-16 במרץ 1982. בתחרות השתתפו 23 קבוצות.
בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספה סינודינה בולוניה וציבונה. מחזיקת הגביע ומנצחת ב-4 מ-5 שנים אחרונות סקויב קאנטו לא השתתפה בתחרות. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות.
התחרות הסתיימה בזכייתה של ציבונה מיוגוסלביה בגביע, בפעם הראשונה בתולדות המועדון, ובכך נשבר רצף של 5 שנים רצופות בהן זכו בגביע קבוצות מאיטליה.
מהלך התחרות > שלב הבתים

בית א'
| מיקום | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | יוגוסלביה ציבונה | 6 | 10 | 4 | 2 | 560 | 528 | 32 |
| 2. | איטליה סינודינה בולוניה | 6 | 10 | 4 | 2 | 524 | 528 | 4- |
| 3. | ישראל הפועל רמת גן | 6 | 9 | 3 | 3 | 540 | 539 | 1 |
| 4. | אנגליה קריסטל פאלאס | 6 | 7 | 1 | 5 | 515 | 544 | 29- |
בית ב'
| מיקום | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | ספרד ריאל מדריד | 6 | 12 | 6 | 0 | 588 | 517 | 71 |
| 2. | ברית המועצות סטרואיטל | 6 | 9 | 3 | 3 | 500 | 483 | 17 |
| 3. | הולנד פארק ליידן | 6 | 8 | 2 | 4 | 497 | 507 | 10- |
| 4. | צ'כוסלובקיה אינטר סלובנאפט | 6 | 7 | 1 | 5 | 517 | 595 | 78- |
מהלך התחרות > שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
|   |   |   |   |   |   |   |   |   |   |   |   |   |   |   |  |
|   |   איטליה סינודינה בולוניה |   איטליה סינודינה בולוניה | 78 | 94 |   | 172 |   |  |  |  |  |  |  |  |  |
|  |   ספרד ריאל מדריד |   ספרד ריאל מדריד | 79 | 107 |   | 186 |   |  |  |  |  |  |  |  |  |
|  |   ספרד ריאל מדריד |   ספרד ריאל מדריד | 79 | 107 |   | 186 |   |   |   ספרד ריאל מדריד |   ספרד ריאל מדריד |   | 82 |  |  |  |
|  |  |  |  |  |  |  |  |   |   ספרד ריאל מדריד |   ספרד ריאל מדריד |   | 82 |  |  |  |
|  |  |  |  |  |  |  |  |   |   יוגוסלביה ציבונה |   יוגוסלביה ציבונה |   | 86 |  |  |  |
|  |   ברית המועצות סטרואיטל |   ברית המועצות סטרואיטל | 82 | 66 |   | 148 |   |   |   יוגוסלביה ציבונה |   יוגוסלביה ציבונה |   | 86 |  |  |  |
|  |   ברית המועצות סטרואיטל |   ברית המועצות סטרואיטל | 82 | 66 |   | 148 |   |  |  |  |  |  |  |  |  |
|   |   יוגוסלביה ציבונה |   יוגוסלביה ציבונה | 66 | 92 |   | 158 |   |  |  |  |  |  |  |  |  |
מהלך התחרות > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 18 במרץ 1981 | יוגוסלביה ציבונה | 82:86 | ספרד ריאל מדריד | אולם אנרי סימונה, בריסל צופים: 3,500 שיפוט: מילן יאהודה (צ'כוסלובקיה),  מלקולם היט (אנגליה) |
| 18 במרץ 1981 | אלכסנדר פטרוביץ' (22)   דמיר פבליצ'ביץ' (12)  מיכוביל נקיץ' (6)  קרשמיר צ'וסיץ' (22)  אנדרו קנגו (34) |  | מירזה דליבשיץ' (15)   לופס איטוריאגה (10)  ג'ו צ'רנליץ' (6)   פרננדו מרטין (30)  ויין ברבנדר (17)  פרננדו רומאי (9)  חוסה לואיס יורנטה (8) | אולם אנרי סימונה, בריסל צופים: 3,500 שיפוט: מילן יאהודה (צ'כוסלובקיה),  מלקולם היט (אנגליה) |
ישראל בתחרות

הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא זכתה בניצחון טכני על א.א.ל. לימסול מקפריסין. בשלב השני היא נפגשה עם לה-מאן סארת וניצחה 74-88, 85-83. בכך היא העפילה לשלב הבתים. היא סיימה את השלב הבתים במקום השלישי ולא העפילה להמשך התחרות.
פאבל ספירידיונוב

| --- | --- |
אין תמונה חופשית
 לידה:  27 באוקטובר 1990 (בן 33) מוסקבה שברוסיה
 עמדה:  פאוור פורוורד
 גובה:  2.07 מטר
 מספר:  18
 קבוצות כשחקן
 2010–2014   2014   2014–2015   2015–:  טריומף ליוברצי   ריאזן   זניט סנקט פטרבורג   יניסיי קרסנויארסק
 
פאבל ספירידיונוב (נולד ב-27 באוקטובר 1990) הוא כדורסלן רוסי-ישראלי המשחק ביניסיי קרסנויארסק הרוסית ובנבחרת רוסיה.
ביוגרפיה

פאבל נולד במוסקבה בברית המועצות באוקטובר 1990. בגיל צעיר מאוד עלה עם משפחתו לישראל. אמו ליודמילה הייתה כדורסלנית בעצמה ושיחקה באליצור רמלה.
קריירה

את קריירת הכדורסל החל בגיל צעיר מאוד בישראל ושיחק בקבוצת הנוער של מכבי תל אביב עמה זכה באליפות ובגביע. היה גם שחקן נבחרת העתודה של ישראל ושיחק תחת השם דניאל רום.
זמן קצר לאחר מכן החליט לחזור עם משפחתו לרוסיה, החליף את שמו לשם רוסי, ושיחק בשורות נבחרת רוסיה עד גיל 20 וב-2008 החל לשחק בקבוצת טריומף ליוברצי.
ב-2014 טריומף שינתה שמה לזניט סנקט פטרבורג והמשיך לשחק בשורותיה. באותה שנה סייע לנבחרת רוסיה לזכות בגביע סטנקוביץ'. בתום העונה עבר ליניסיי קרסנויארסק.
הערות שוליים

↑  דובי פיק, ‏לא ילבש צהוב: דניאל רום חתם באיינסי הרוסית, באתר ONE‏, 28 ביולי 2015